b'\n_START_ARTICLE_\nMiro Palokallio\n_START_PARAGRAPH_\nMiro Palokallio (s. 22. huhtikuuta 1993) on suomalainen lauluntekij\xc3\xa4, kitaristi, laulaja, tuottaja ja valokuvaaja. Palokallion ura alkoi Sallan ja Miron matka maailman ymp\xc3\xa4ri -yhtyeess\xc3\xa4, jonka kaikki kappaleet h\xc3\xa4n s\xc3\xa4velsi ja sanoitti. Yhtyeen hajottua joulukuussa 2015 Palokallio k\xc3\xa4ynnisti soolouran.  H\xc3\xa4n my\xc3\xb6s perusti yst\xc3\xa4v\xc3\xa4ns\xc3\xa4 Kata Laakson kanssa punkyhtye Brian & Helvetin Perunan, joka julkaisi lokakuussa 2016 debyyttialbuminsa "Rantalomalle Syyriaan"._NEWLINE_Joulukuussa 2017 Palokallion, h\xc3\xa4nen veljens\xc3\xa4 Aarnin sek\xc3\xa4 Sape Niemel\xc3\xa4n uusi yhtye Matka maailman ymp\xc3\xa4ri julkaisi ensimm\xc3\xa4isen singlens\xc3\xa4 \xe2\x80\x9dEi mik\xc3\xa4\xc3\xa4n palaa ennalleen\xe2\x80\x9d.'